EFORL ตัวเบา! หมดหนี้ค้างชำระกับ บลจ.โซลาริส
EFORL ตัวเบา! หมดหนี้ค้างชำระกับ บริษัท หลักทรัพย์จัดการกองทุน โซลาริส ยืนยันไม่เคยผิดนัดชําระหนี้ตั๋วแลกเงิน
1 มิ.ย. 2560

บริษัท อี ฟอร์ แอล เอม จํากัด (มหาชน) หรือ EFORL ระบุว่า ในวันนี้ (1 มิ.ย.60) บริษัทได้ทำการชําระหนี้ตั๋วแลกเงินและไถ่ถอนตั๋วแลกเงินเลขที่ EFORL022/2016 มูลค่าหน้าตั๋ว 80 ล้านบาท ซึ่งครบกําหนดชําระวันที่ 1 มิถุนายน 2560 เรียบร้อยแล้ว โดยใช้เงินจากแหล่งเงินทุนจากสถาบันหลักของบริษัท
ทั้งนี้บริษัทได้ทำการชําระหนี้ตั๋วแลกเงินและไถ่ถอนตั๋วแลกซึ่งออกโดย EFORL ทั้งหมดครบถ้วนแล้ว โดย EFORL ไม่เคยผิดนัดชําระหนี้ตั๋วแลกเงินแต่อย่างใด และปัจจุบัน ณ วันที่ 1 มิถุนายน 2560 EFORL ไม่มีหนี้ตั๋วแลกเงินค้างชําระกับบริษัท หลักทรัพย์จัดการกองทุน โซลาริส จํากัด แต่ประการใด
 